open-index/open-wikipedia-markdown huggingface dataset:
Lynne Dawson

**Lynne Dawson** (født 3. juni 1956 i York) er en Englands mest allsidige og populære sopraner.

## Liv og karriere
Lynne Dawson vokste opp i Yorkshire. Hun studerte først språk og arbeidet som oversetter, senere studerte hun musikk ved Guildhall School of Music og Britten-Pears School i Suffolk, og hadde Rae Woodland, Gerald Moore og Peter Pears som lærere. 

Dawson begynte å gi konserter i studietida. Tidlig i karrieren var repertoaret hovedsakelig hentet fra tidligmusikken, og hun samarbeidet tidlig med John Eliot Gardiner, Roger Norrington og Christopher Hogwood om en rekke konserter og innspillinger, eksempelvis med musikk av Georg Friedrich Händel, Claudio Monteverdi og Henry Purcell.

Seinere utvidet Dawson repertoaret og har sunget flere Mozart-roller, som grevinnen i *[[Figaros bryllup]]*, Konstanze i *[[Bortførelsen fra Seraillet]]*, tittelrollen i *[[Zaide]]* og Pamina i *[[Tryllefløyten]]*. På Staatsoper Berlin opptrådte hun i *What next* av Elliott Carter, og hun sang *Libera me* i Giuseppe Verdis *[[Rekviem (Verdi)|Rekviem]]* i gravferden til prinsesse Diana Spencer. 

De senere årene har hun i økende grad konsentrert seg om sanger fra klassisismen, romantikken og høyromantikken, som Richard Strauss' *[[Vier letzte Lieder]]*, Ravels *Sheherezade*, Berlioz' *Les Nuits d’Ete*, men mistet aldri interessen for barokksang.  

Tilsammen har Lawson spilt inn over 80 publikasjoner.  

Lynne Dawson underviser ved ** i Barcelona og ved *[[Royal Northern College of Music]]* i Manchester, fra september 2010 har hun ledet RNCMs fakultet for vokalstudier.

## Referanser


## Eksterne lenker
* 
* 
* 
* 
*  Biografi, bach-cantatas.com
*  Biografi , musicalworld.com
*  Biografi og diskografi, hyperion-records.co.uk
Helichrysum stoechas

***Helichrysum stoechas*** er en halvbusk i kurvplantefamilien.

Den blir opptil 50&nbsp;cm høy med en ganske opprett vekst. Bladene er hvitfiltete og linjeformede, og når de knuses har de en sterk krydderduft. Blomsterkurvene sitter i en tett, kulerund, 15–30&nbsp;mm bred kvast. Enkeltblomstene er gule og alle er rørformede. Rundt blomstene sitter lysegule støtteblad. 

Arten vokser i garrigue og på steder med sand og stein inkludert sanddyner. Den er utbredt fra Den iberiske halvøy og Nordvest-Afrika østover til Tyrkia. Langs den franske atlanterhavskysten vokser arten i sanddyner helt nord til Bretagne.

En form med blader uten sterk lukt fra det østre middelhavsområdet ble tidligere regnet som en egen art, *Helichrysum congulatum* eller *Helichrysum siculum*, men betraktes av *Flora Europaea* som underarten *Helichrysum stoechas* subsp. *barrelieri*. Blomsterkvastene er mer åpne, ikke kulerunde og 25–64&nbsp;mm brede.

## Kilder
* 
* 
* 
* INPN – ''Helichrysum stoechas'' Besøkt 28. oktober 2014.

## Eksterne lenker
* 


Helichrysum July 2011-1.jpg|Blomster hos *Helichrysum stoechas*
Helichrysum stoechas830.jpg|*Helichrysum stoechas* i sanddyner nær Cartagena
Helichrysum stoechas barrelieri 1.jpg|*Helichrysum stoechas* subsp. *barrelieri* fra Kefallinia i Hellas
Selskapssjokolade

**«Selskaps sjokolade»** er en sjokolade som blir produsert av Freia. Sjokoladen ble lansert i 1895 og er i dag Norges eldste sjokolade. Den består av mørk sjokolade med 42% kakao. Tidligere kom den i plate på 200 gram, men nå fås den kun i 100 gram. 

Skrivefeilen i produktnavnet har vært der såpass lenge at Freia har uttalt at de ikke kommer til å endre på det.

## Reklamesang
Freia engasjerte i 1956 kjendisene Linge Langård og Leif Enger til å spille inn reklamesangen *Freia Selskaps Sjokolade*. Innspillingen ble i 2012 gitt ut på samleplaten *Historiske Reklameplater*.

## Referanser
Dronningsjokolade

**Dronningsjokolade** er en norsk sjokoladeplate som blir produsert av Freia. Sjokoladen ble lansert i 1921 og er i dag en av de mest populære bake-sjokoladene. Den består av mørk sjokolade med 44% kakao. Den fås i plate på 200 gram, og den fås også som hvit sjokolade. I 2014 kom Dronningsjokolade som sjokoladeglasur på tube ut på markedet.

## Referanser
Fruktnøtt

**Fruktnøtt** er sjokolade som blir produsert av Mondelēz International under merkenavnet Freia. 

Sjokoladen ble lansert i 1963 og kommer i plater på 200 gram. Den består av hasselnøtter og rosiner i melkesjokolade.

## Referanser
Greipstad

**Greipstad** kan referere til:

* Greipstad (Vest-Agder) – tidligere norsk kommune i Vest-Agder
* Greipstad (Tromsø) – grend på sørspissen av Kvaløya i Tromsø
Nasjonalt senter for mat, helse og fysisk aktivitet

**Nasjonalt senter for mat, helse og fysisk aktivitet (MHFA)** er et norsk statlig kompetansesenter for skolen. Senteret ble opprettet i Bergen i 2014, og hadde tidligere kortnavnet **Folkehelsesenteret**.

Senteret har som mål å formidle sammenhengen mellom helse og barn og unges læring, læringsmiljø og læringsutbytte, med vekt på sunne måltider og fysisk aktivitet. Det skal gi råd i fagene mat og helse og kroppsøving i grunnskolen og videregående opplæring.

Senteret er en del av Institutt for idrett, kosthald og naturfag, Fakultet for lærerutdanning, kultur og idrett ved Høgskolen på Vestlandet (tidligere Høgskolen i Bergen). Tidligere hadde senteret fem ansatte; per 2021 deler MHFA ressurser med de øvrige avdelingene ved Institutt for idrett, kosthald og naturfag.

## Referanser


## Eksterne lenker
* Nasjonalt senter for mat, helse og fysisk aktivitet – hjemmesider – Besøkt 23. februar 2021.
Vemund

**Vemund** er et norsk og svensk mannsnavn med norrøn opprinnelse. Navnet er i dag svært lite brukt utenfor Norge.

## Etymologi
*Vemund* har opprinnelse i det norrøne navnet *Vémundr*, som var en variant av *Vímundr*. Det første navneleddet kan være dannet av *vé*, «hjem, tempel, helligdom» eller «viet, dedikert», eller av *vīgja*, «vie». Det andre navneleddet er dannet av *mund*, «hånd, beskyttelse», eller *mundr*, «brudegave».

*Vimund*, *Vämund* og *Væmund* var gammelsvenske former av navnet, og *Wemund* var en gammeldansk form av navnet.

## Utbredelse
Navnet er kjent fra norrøn tid, blant annet i *[[Soga om røykdølane]]* fra 1200-tallet. Navnet ble utbredt i Norge etter reformasjonen, og ble hovedsakelig brukt i Vestfold og Hordaland.

*Vemund* har norsk navnedag 29. desember.

|}

## Kjente personer med navnet
Personene i listen er ordnet kronologisk etter fødselsår.
* Vemund Solheim Ådland (f. 1974), norsk forfatter
* Vemund Thoe (f. 1980), norsk maler
* Vemund Brekke Skard (f. 1981), norsk fotballspiller
* Vemund Stavnes, norsk bassist

## Annen bruk av navnet
* Vémundr fra Reykjadalr, hovedperson i islendingesagaen *[[Soga om røykdølane]]* fra 1200-tallet.

## Referanser


## Eksterne lenker
Neodiptera

* Perissommatomorpha 
* Bibionomorpha 
* fluer 

 

 

**Neodiptera** er en nylig definert delgruppe av tovinger (Diptera).  Gruppen omfatter alle fluene og to av hovedgruppene av "mygg". 

## Utseende
Neodiptera varierer i størrelse fra under 1 millimeter til 5-6 centimeter for de aller største fluene. Det er en svært mangfoldig og formrik gruppe. Bibionomorpha er en gruppe av mygg og kan ha nokså lange antenner. Jevnt over er de forholdsvis kraftige mygg (bortsett fra medlemmene i familiene Sciaridae og gallmygg Cecidomyiidae). De mygg-lignende medlemmeme i Neodiptera kan gjerne skilles fra de "lavere" myggene (Tipulomorpha, Culicomorpha etc.) ved at de har forholdsvis brede vinger med få årer.

## Systematisk inndeling

* orden tovinger (Diptera)
** gruppen Neodiptera Michelsen, 1994
*** infraorden Perissommatomorpha Rohdendorf, 1977 - bare én nålevende familie med 9 arter
*** infraorden Bibionomorpha Hennig, 1954 - 17 nålevende familier, deril 16 som bare er kjent fra fossiler, ca. 12 000 arter
*** gruppen fluer, Brachycera Macquart, 1834 - over 140 familier (inkludert noen utdødde) og 108 000 arter

## Eksterne lenker
* 
* Norsk Entomologisk forening – for deg som vil lære mer om insekter.
Rosahaugparken

**Rosahaugparken** er en park på Rosanes like ved Teie sentrum på Nøtterøy i Færder kommune i Vestfold. Parken har store grasområder og to dammer, og er et av få friluftsområder på østsida av øya. I parken er det også en fotballbane, og de bratte bakkene brukes som akebakker om vinteren. Nedafor Rosahaugparken ligger Rosanesstranda og Teie småbåthavn.

Området som parken ligger i, var tidligere et leireuttak som ble anlagt på 1800-tallet og drevet av Tønsberg Teglverk. Det ble nedlagt i 1909, men satte varige spor i terrenget. Etter nedleggelsen ble den første parken anlagt på stedet. På 1950-tallet hadde kommunen kjøpt Rosanes-gården, og bestemte seg for å ruste opp parken for å feire rederiet Wilh. Wilhelmsens 100-årsjubileum. Sveinung Skjold, som var avgangsstudent i hagearkitektur ved Norges landbrukshøgskole, vant en konkurranse som ble utlyst for å bestemme utforminga av parken. Den nye parken sto ferdig i juli 1961. Den har seinere gjennomgått flere mindre opprustinger.

## Eksterne lenker
* Rosahaugparken hos Helsestien Nøtterøy
* Rosanes/Rosahaugparken  hos Teie Vel
Austroleptidae

**Austroleptidae** er en gruppe (familie) av fluene (Brachycera), som sammen med mygg (Nematocera), utgjør tovingene (Diptera).

## Utseende
Små til middelsstore (3-7,5 millimeter) fluer, brune til svarte, kroppen mer eller mindre tett kledt med sølvaktig bestøvning. Antennene består av 4-7 ledd, der det tredje (første flagellomer) er mye større enn de andre, ovalt eller kjegleformet.
Vingene er brune hos de søramerikanske artene, flekkete hos de australske.

## Utbredelse
Slekten *[[Austroleptis]]* er utbredt på den sørlige halvkulen og forekommer i Sør-Amerika og Australia.

## Systematisk inndeling
Inntil nylig (2010) ble slekten plassert i familien snipefluer (Rhagionidae).

* **Fluer** (Brachycera) 
** Underorden **[[Lavere fluer]] ** (Orthorrhapha)
*** Gruppe **[[Homeodactyla]] ** 
**** Overfamilien **[[Rhagionoidea]] ** Latreille, 1802 (eventuelt Tabanoidea)
***** Familien **Austroleptidae ** Nagatomi, 1982
****** Slekten *[[Austroleptis]]* Hardy, 1920
******* *[[Austroleptis atrata]]* Nagatomi & Nagatomi, 1987 - Neotropisk
******* *[[Austroleptis atriceps]]* Malloch, 1932 - Neotropisk
******* *[[Austroleptis breviflagella]]* Nagatomi & Nagatomi, 1987 - Neotropisk
******* *[[Austroleptis collessi]]* Paramonov, 1962 - Australia
******* *[[Austroleptis fulviceps]]* Malloch, 1932 - Neotropisk
******* *[[Austroleptis multimaculata]]* Hardy, 1920 - Australia
******* *[[Austroleptis penai]]* Nagatomi & Nagatomi, 1987 - Neotropisk
******* *[[Austroleptis rhyphoides]]* Hardy, 1920 - Australia

## Litteratur
* Nagatomi, A. og Nagatomi, H. (1987) The genus *Austroleptis* from South Chile and Patagonia (Diptera, Rhagionidae). Mem. Kagoshima Univ. res. Cent. S. Pac. 8(2): 139-156 https://web.archive.org/web/20141028095450/http://ir.kagoshima-u.ac.jp/bitstream/10232/15696/1/AN00181784_v8-2_p139-156.pdf

## Eksterne lenker
* 
* Tree of Life - Brachycera (engelskspråklig)
* Norsk Entomologisk forening – for deg som vil lære mer om insekter.
Det nasjonale landsbymuseet «Dimitrie Gusti»

**Det nasjonale landsbymuseet «Dimitrie Gusti»** (rumensk: *Muzeul Național al Satului* *«Dimitrie Gusti»*) er et friluftsmuseum i Herăstrău-parken i București i Romania. Det viser rumensk tradisjonelt landsbyliv. Museumsområdet er på om lag ni hektar, og har 123 klart avgrensede komplekser med 363 monumenter og over 50 000 gjenstander fra hele Romania.  

Museet ble etablert av etnologen Dimitrie Gusti i 1936 under navnet *Muzeul Satului* («Landsbymuseet»), og har siden 2003 det nåværende navn.

Det er flere landsbymuseer over hele Romania, bl.a.  Complexul Național Muzeal «Astra» i Sibiu, og i Cluj-Napoca, Râmnicu-Vâlcea og Timișoara.

## Se også
* Friluftsmuseum
## Referanser

## Eksterne lenker
* 
* Official website
* Short description of the Village Museum
Jerzy Stuhr

**Jerzy Oskar Stuhr** (1947–2024) var en polsk skuespiller, regissør og manusforfatter.

Han studerte ved Det jagellonske universitet og ved Teaterhøyskolen i Kraków. Rett etter studiene ble han ansatt ved Det gamle teater i Kraków (polsk *Narodowy Stary Teatr im. Heleny Modrzejewskiej w Krakowie*).
Jerzy Stuhr jobbet med blant andre Andrzej Wajda, Krzysztof Kieślowski og Krzysztof Zanussi.

Han var professor ved Statens Teaterhøyskole i Kraków (polsk: *Państwowa Wyższa Szkoła Teatralna im. Ludwika Solskiego w Krakowie*) hvor han også var rektor i årene 1990-1996 og 2002-2008.

I 1994 debuterte han selv som filmregissør.

Han var far til skuespilleren Maciej Stuhr.

## Filmografi (utvalg)
**Som skuespiller**
* 1977 - *Wodzirej* - Lutek Danielak
* 1978 - *Bez znieczulenia* - Jerzy Porębowicz
* 1979 - *Amatør* - Filip Mosz
* 1983 - *Sexoppdraget (Seksmisja)* - Maksymilian Paradys
* 1985 - *Rok spokojnego słońca* -  Adzio
* 1988 - *Obywatel Piszczyk* - Jan Piszczyk
* 1988 - *[[De ti bud (filmserie)]]* /  Dekalog 10    (polsk *Dekalog X* ) -  Jerzy Janicki
* 1994 - *[[Hvit (film)|Hvit]]* fra *[[Tre farger-trilogien]]*   (polsk *Trzy kolory:Biały*) - Jurek
* 2005 - *[[Persona non grata (film)|Persona non grata]]* - attaché ved den polske ambassade i Uruguay
* 2005 - *Doskonałe popołudnie* - Andrzej Mielczarek
* 2005 - *Il Caimano*
* 2011 - *[[Vi har en pave]]*

**Som filmregissør og skuespiller**
* 1994 - *Spis cudzołożnic*
* 1997 - *Historier om kjærlighet (Historie miłosne)*
* 1999 - *Tydzień z życia mężczyzny*
* 2000 - *[[Det store dyret]] (Duże zwierzę)*
* 2003 - *Pogoda na jutro*
* 2007 - *Korowód*
* 2014 - *Obywatel*

## Referanser


## Eksterne lenker
* 
* 
*  Jerzy Stuhr - www.filmpolski.pl
*  Jerzy Stuhr - www.culture.pl
Bolbomyiidae

**Bolbomyiidae** er en gruppe (familie) av fluene (Brachycera), som sammen med mygg (Nematocera), utgjør tovingene (Diptera).

## Utseende
Ganske små (2-3,5 millimeter) fluer.
Hodet er halvkuleformet sett fra siden, fasettøynene er uten hår og møtes i pannen hos hannen (holoptisk), men ikke hos hunnen (dichoptisk). Antennene er kortere enn hodet og består av 4-5 ledd. Det er tre fasettøyne, feltet de sitter på (ocellartriangelen) er noe opphøyd hos hannen, men ikke hos hunnen.

## Utbredelse
Gruppen er utbredt i Nord-Amerika og på Kamsjatka-halvøya i Sibir. Den ene fossile arten er beskrevet fra baltisk rav, dette tyder på at gruppen tidligere har hatt en videre utbredelse.

## Systematisk inndeling
Gruppen ble inntil nylig (2010) regnet til familien snipefluer (Rhagionidae).

* **Fluer** (Brachycera) 
** Underorden **[[Lavere fluer]] ** (Orthorrhapha)
*** Gruppe **[[Homeodactyla]] ** 
**** Overfamilien **[[Rhagionoidea]] ** Latreille, 1802 (eventuelt Tabanoidea)
***** Familien **Bolbomyiidae ** Stuckenberg, 2001
****** Slekten *[[Bolbomyia]]* Loew, 1862
******* †*[[Bolbomyia loewi]]* Meunier, 1902 - fossil fra Baltisk rav
******* *[[Bolbomyia melanderi]]* Chillcott, 1963 - Nord-Amerika
******* *[[Bolbomyia nana]]* Loew, 1862 - Nord-Amerika
******* *[[Bolbomyia wuorentausi]]* (Szilády, 1934) - Kamsjatka

## Litteratur
* Webb, D.W. (1987) A revision of the genus *Bolbomyia* (Diptera: Rhagionidae) of the world. *Journal of the Kansas Entomological Society* 60(3): 433-445 http://www.jstor.org/discover/10.2307/25084921?uid=16792792&uid=3738744&uid=2129&uid=2&uid=70&uid=3&uid=67&uid=16739368&uid=62&sid=21104417722541

## Eksterne lenker
* 
* Tree of Life - Brachycera (engelskspråklig)
* Norsk Entomologisk forening – for deg som vil lære mer om insekter.
Plaza Bolívar (Caracas)

**Plaza Bolívar** er en plass i sentrum av Venezuelas hovedstad Caracas. Plassen regnes som byens sentrum og er omgitt av viktige bygninger som katedralen, Museo Sacro, erkebiskopens palass, rådhuset, Santa Rosa de Lima-kapellet, Casa Amarilla, Teatro Principal og hovedstadsdistriktets regjeringsbygning.

Plaza Bolivar har eksistert siden grunnleggelsen av Caracas på 1500-tallet, men har hatt ulike utforminger. I likhet med hovedplassen i de fleste andre venezuelanske byer er den oppkalt etter landets frigjøringshelt Simón Bolívar og har en rytterstatue av ham i midten.

## Eksterne lenker
*
Brachystomatidae

**Brachystomatidae** er en familie av små til middelsstore, slanke fluer.

## Utseende
Små til middelsstore (2-11 millimeter), spinkle fluer, gjerne med noe forlengede antenner, men uten forlenget sugesnabel.
Vingene er ganske smale med markerte årer, beina lange og tynne.

## Levevis
I alle fall noen av artene har larver i ferskvann. Disse fluene holder seg mest på skyggefulle steder i skog, gjerne nær vann.
Både voksne og larver er rovdyr som lever av andre insekter.

## Utbredelse

## Systematisk inndeling

Inntil nylig ble denne gruppen regnet til familien dansefluer (Empididae).

* Orden Tovinger, Diptera
** Underorden Lavere fluer, Orthorrhapha
** Gruppe **[[Heterodactyla]]**
*** Overfamilie **[[Empidoidea]]**
**** Familie Brachystomatidae Melander, 1908
***** Underfamilie Brachystomatinae - 26 arter, i tre slekter:
****** Slekten *[[Anomalempis]]* Melander - 2 arter
****** Slekten *[[Brachystoma]]*  Meigen, 1822 -  23 arter
****** Slekten *[[Xanthodromia]]* - én art 
***** Underfamilien Ceratomerinae - med 44 arter, i tre slekter:
****** Slekten *[[Ceratomerus]]* - 35 arter
****** Slekten *[[Glyphidopeza]]* - 2 arter
****** Slekten *[[Icasma]]* - 7 arter
***** Underfamilien Trichopezinae - med 60 arter, i 11 slekter:
****** Slekten *[[Apalocnemis]]* - 29 arter
****** Slekten *[[Boreodromia]]* - én art
****** Slekten *[[Ceratempis]]* - én art
****** Slekten *[[Ephydrempis]]* - én art
****** Slekten *[[Gloma]]* - 4 arter, i Norge:
******* *[[Gloma fuscipennis]]*
****** Slekten *[[Heleodromia]]* - 20 arter, i Norge:
******* *[[Heleodromia immaculata]]* Haliday, 1833
****** Slekten *[[Niphogenia]]* - 2 arter
****** Slekten *[[Pseudheleodromia]]* - én art
****** Slekten *[[Sabroskyella]]* - én art
****** Slekten *[[Sematopoda]]* - én art
****** Slekten *[[Trichopeza]]* - én art, finnes i Norge:
******* *[[Trichopeza longicornis]]* (Meigen, 1822)
***** Usikker plassering
****** Slekten *[[Sinotrichopeza]]* - 2 arter

## Eksterne lenker
* 
* Norsk Entomologisk forening – for deg som vil lære mer om insekter.
Homalocnemiidae

**Homalocnemidae** er en familie av små til middelsstore, slanke fluer.

## Utseende
Middelsstore, mørke, slanke fluer. De ligner sterkt på dansefluer Empididae.
Hodet er nokså lite med kort sugesnabel, antennene tynne og omtrent så lange som hodet. Thorax er høyt hvelvet. Vingene er forholdsvis smale med tydelig årenett og et tydelig, svart vingemerke (pterostigma) ved forkanten. Bakkroppen er slank og kjegleformet, i alle fall hos hannene. Som hos mange andre Empidoidea har hannene påfallende store, ytre kjønnsorganer. Beina er lange og nokså kraftige.

## Levevis
I likhet med de fleste andre Empidoidea er de voksne fluene rovdyr.

## Utbredelse
Gruppen har en sørlig utbredelse, det er kjent to arter fra Chile og én fra Namibia, de øvrige fire lever på New Zealand.

## Systematisk inndeling

Inntil nylig ble denne gruppen regnet til familien dansefluer (Empididae).

* Orden Tovinger, Diptera
** Underorden Lavere fluer, Orthorrhapha
** Gruppe **[[Heterodactyla]]**
*** Overfamilie **[[Empidoidea]]**
**** Familie Homalocnemidae Collin, 1928
***** Slekten *[[Homalocnemis]]*
****** *[[Homalocnemis adelensis]]* Miller, 1913 - New Zealand
****** *[[Homalocnemis inexpleta]]* Collin, 1928 - New Zealand
****** *[[Homalocnemis maculipennis]]* Malloch, 1932 - New Zealand
****** *[[Homalocnemis namibiensis]]* Chváala, 1991 - Namibia
****** *[[Homalocnemis nigripennis]]* Philippi, 1865 - Chile
****** *[[Homalocnemis perspicua]]* Hutton, 1901 - New Zealand
****** *[[Homalocnemis praesumpta]]* Collin, 1933 - Chile

## Eksterne lenker
* 
* Bilde av ''Homalocnemis nigripennis'', hann
* Norsk Entomologisk forening – for deg som vil lære mer om insekter.
Idrettsklubben Start i 2015

## [[Tippeligaen 2015|Eliteserien]]

### Tabell

### Seriekamper

### [[Kvalifisering til Eliteserien i fotball for menn|Kvalifisering]]
*Utdypende artikkel: [[Kvalifisering til Tippeligaen 2016]]*

## Cupkamper
*Utdypende artikkel: [[Norgesmesterskapet i fotball for menn 2015|Norgesmesterskapet 2015]]*

## Målscorere
*Utdypende artikkel: [[Statistikk for Tippeligaen 2015#Målstatistikk|Målscorerliste for Tippeligaen 2015]]*

## Kort

## Start 2
Start 2 spilte i 2015 i 3. divisjon (nivå 4). Laget endte på 4.-plass i avdeling 5 og spiller i 3. divisjon også i 2016.

## Treningskamper

## Kilder
Apystomyiidae

**Apystomyiidae** er en familie av små til middelsstore, slanke fluer. Gruppen omfatter bare én kjent art.

## Utseende
En liten, svart flue med påfallende stort hode. Hannens fasettøyne møtes i pannen, og er uten hår. Thorax er blankt svart med nokså lange, mørke børster. Vingene er glassklare.

## Utbredelse
Arten er bare kjent fra California.

## Systematisk inndeling
Arten har vært plassert i familiene Bombyliidae eller Hilarimorphidae men hører neppe hjemme der.

* Orden Tovinger, Diptera
** Underorden Lavere fluer, Orthorrhapha
** Gruppe **[[Heterodactyla]]**
*** Overfamilie **[[Apystomyioidea]]** Nagatomi & Liu, 1994
**** Familie Apystomyiidae Nagatomi & Liu, 1994
***** Slekten *[[Apystomyia]]* Melander, 1950
****** *[[Apystomyia elinguis]]* Melander, 1950

## Eksterne lenker
* 
* Bilde av en hann
* Norsk Entomologisk forening – for deg som vil lære mer om insekter.
Heterocheilidae

**Hetercheilidae** er en liten familie av middelsstore til store, kraftige fluer som lever ved havet. De ligner tangfluer og tarefluer Helcomyzidae, og blir av og til regnet til den sistnevnte familien.

## Utseende
Middelsstore, noe kraftige fluer med litt langstrakt kropp. Hodet er stort, fasettøynene forholdsvis små, de møtest ikke i pannen hos hannene. Kinnene under fasettøyet er høyere enn øyet. Ansiktet er flatt, med en grunn grop under hver antenne. Antennene har et nesten kulerundt tredje ledd, en lang antennebørste (arista) sitter festet oppe på dette leddet nær roten. Langs øynenes innerkant og i bakhodet er det flere kraftige børster. Thorax har kraftige børster både på sidene av ryggen og langs midten, på sidene med et par kraftige børster på meron og ellers med lange, fine hår. Beina er forholdsvis korte, tett hårete. Vingene har tydelige årer, forkanten mer korte, stive børster og ingen brudd. De lange vingeårene i vingens ytre del løper nesten parallelt. Vingen er kledt med mikroskopiske hår (microtrichia). 
Larvene er av den vanlige, maggot-lignende typen.

## Levevis
Artene lever ved havstrender, på steder der det er vasket opp tare, som larvene utvikler seg i.

## Utbredelse
Det er en nordlige gruppe som er kjent fra Europa og fra Alaska.

## Systematisk inndeling
Slekten *Heterocheila* har ofte vært plassert i familien tarefluer Helcomyzidae.

* Tovinger, **Diptera** Linnaeus, 1758
** fluer, Brachycera (macquart, 1834
*** Høyere fluer, **[[Cyclorrhapha]]** Brauer, 1863
**** gruppe Schizophora Becher, 1882
***** gruppe Acalyptrata Macquart, 1835
****** overfamilien  Sciomyzoidea Fallén, 1820
******* Familien *Heterocheilidae* MacAlpine, 1991
******** Slekten ***Heterocheila*** Rondani, 1857
********* ***[[Heterocheila buccata]]*** (Fallén, 1820)  – finnes i Europa inkludert Norge
********* ***[[Heterocheila hannai]]*** (Cole)  – kjent fra Alaska

## Kilder
McAlpine,D.K. 1998. Family Heterocheilidae. I: Papp, L. og Darvas, B. (red.): *Contributions to a Manual of Palaearctic Dipter*a. 3: 341-347. Science Herald, Budapest.

## Eksterne lenker
*
Askøy prestegjeld

**Askøy prestegjeld** var et prestegjeld tilhørende Midhordland prosti. Det omfattet sogn i Askøy kommune i Hordaland fylke, og hovedkirken var Strusshamn kirke.

Askøys kirkesogn er nå en del av Askøy kirkelige fellesråd, og underlagt Vesthordland prosti i Bjørgvin bispedømme i Den norske kirke.

## Historikk

*Aske sókn* (norrønt) har sin opprinnelse fra kristningen av landet. Askøy antas å være lagt under Bergens domkirke i førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden.

Ved kgl.res. av 13. januar 1741 skulle Askøy kirke oppføres på storgården Strusshavn syd på Askøy, hvilket regnes som beslutningen om at *Aschøen prestegjeld* igjen ble eget sognekall. Som en del av kirkesognet fulgte Laxevaag og Loddefjord på fastlandet. Likefullt var soknepresten også prest i Bergen domkirke, hvilket vedvarte til 1819.

I 1813 ble Askøy lagt som anneks under det nye Fjeld prestegjeld utgått fra Sund, og i 1819 lagt under St. Jørgens Hospital i Bergen. Askøy sogn ble ført sammen med Fjeld igjen i 1842, og ved kgl.res. av 13. april 1871 ble det bestemt at Fjeld prestegjeld skulle deles i to sognekall, ved at Askøen prestegjeld igjen ble opprettet, med Laksevaag som annekssogn.

Askøen prestegjeld dannet grunnlaget for Askøen formannskapsdistrikt, som ble opprettet i 1837.

Ved kgl.res. av 14. juni 1884 ble Laxevaag sogn fraskilt Strudshavn som eget sogn, gjeldende fra 1. januar 1885. Ved kgl.res. av 4. juni 1915 ble Laksevaag utskilt som eget sognekall, gjeldende fra 1. juli 1915. I 1970 ble Herdla sogn fra nedlagte Herdla lagt til Askøy prestegjeld.

1. januar 2000 ble Askøy prestegjeld overført fra Midhordland til Vesthordland prosti.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

## Kirkesogn

Prestegjeldet hadde ved sin avvikling følgende sogn og kirker:
* Askøy
* Herdla
* Ask
* Tveit
* Erdal

## Sogneprester

* 1863–1870 Ivar Hirschholm Bentzen 
* 1872–1877 Carl Martin Breien 
* 1877–1887 Sigvald Skavlan 
* 1888–1904 Carl Ludvig Møller 
* 1904–1914 Wollert Krohn Hansen 
* 1914–1915 Georg Fredrik Tybring 
* 1915–1923 Erik Olsen Feet 
* 1924–1951 Sigurd Thorbjørnsen Osnes

## Referanser


## Eksterne lenker
* Skannede kirkebøker for Askøy på Digitalarkivet 
* Askøy Historie 2 på Nasjonalbiblioteket
Oreogetonidae

**Oreogetonidae** er en familie av små til middelsstore, slanke fluer.

## Utseende
Vingene er brede med en stor anal-lobe (bakre indre del). Radial-åren deler seg opp fire grener, medial-åren i tre, og det er en stor, uregelmessig femkantet diskalcelle midt i vingen. Det to anal-årene er svake og når ikke vingekanten. Som vanlig hos Empidoidea er hannens ytre kjønnsorganer store og påfallende.

## Levevis
I likhet med de fleste andre Empidoidea er de voksne fluene rovdyr. Larvene lever i ferskvann og er rovdyr, de kan blant annet angripe knott-larver.

## Utbredelse
Slekten *Oreogeton* er vidt utbredt med flest arter i Sør-Amerika. Den finnes også i Nord-Amerika, Europa (én  art), Asia, Australia og New Zealand.

## Systematisk inndeling

Inntil nylig ble denne gruppen regnet til familien dansefluer (Empididae).

* Orden Tovinger, Diptera
** Underorden Lavere fluer, Orthorrhapha
** Gruppe **[[Heterodactyla]]**
*** Overfamilie **[[Empidoidea]]**
**** Familie Oreogetonidae Chvála, 1976
***** Slekten *[[Oreogeton]]* Schiner, 1860
****** *[[Oreogeton anomalipennis]]*
****** *[[Oreogeton apertus]]*
****** *[[Oreogeton basalis]]* (Loew, 1856) - finnes i Mellom-Europa nord til Tyskland og Polen.
****** *[[Oreogeton bicolor]]*
****** *[[Oreogeton bilineatus]]*
****** *[[Oreogeton biumbratus]]*
****** *[[Oreogeton capnopterus]]*
****** *[[Oreogeton clausus]]*
****** *[[Oreogeton congruens]]*
****** *[[Oreogeton creper]]*
****** *[[Oreogeton cymballista]]*
****** *[[Oreogeton frontalis]]*
****** *[[Oreogeton fuscus]]*
****** *[[Oreogeton gracilipes]]*
****** *[[Oreogeton heterogamus]]*
****** *[[Oreogeton leptideus]]*
****** *[[Oreogeton maculipennis]]*
****** *[[Oreogeton mediocris]]*
****** *[[Oreogeton mitrephorus]]*
****** *[[Oreogeton nigricornis]]*
****** *[[Oreogeton nippon]]*
****** *[[Oreogeton obscurus]]*
****** *[[Oreogeton pterostigma]]*
****** *[[Oreogeton pudens]]*
****** *[[Oreogeton rostratus]]*
****** *[[Oreogeton rufus]]*
****** *[[Oreogeton scopifer]]*
****** *[[Oreogeton stigmaticus]]*
****** *[[Oreogeton tenuipes]]*
****** *[[Oreogeton testaceus]]*
****** *[[Oreogeton tibialis]]*
****** *[[Oreogeton undulatus]]*
****** *[[Oreogeton unica]]*
****** *[[Oreogeton versabilis]]*
****** *[[Oreogeton versicolor]]*
****** *[[Oreogeton xanthus]]*

## Eksterne lenker
* 
* Norsk Entomologisk forening – for deg som vil lære mer om insekter.
Johannes Eines

**Johannes Halvor Magne Eines** (født 1948) er en norsk lyriker og billedkunstner.  

Eines kommer fra Vestvågøy i Lofoten og har bosatt seg i Oslo. Han har tidligere arbeidet som sykepleier, men er mest kjent for sitt virke innen poesi og visuell kunst. Eines debuterte som forfatter med diktsamlingen *Sakte kjem eg der*. Han har senere utgitt flere diktsamlinger. Han er også representert i flere antologier og har samarbeidet med blant annet Inger Elisabeth Solem på diktsamlingen *Ord i nordavind.*  

Eines har utdanning fra Nydalen kunstskole og kombinerer ofte poesi og maleri i sine prosjekter. Han illustrerer egne dikt og har hatt utstillinger som forener disse uttrykksformene.  

## Bibliografi
* 2014: *Sakte kjem eg der* (diktsamling), Publica. ISBN 9788282513753
* 2016: *Eg lovar alt eg kan komme på no* (diktsamling), Publica. ISBN 9788282515276
* 2021: *Eg høyrer regndropar best når det er mørkt* (diktsamling), Publica. ISBN 9788284161174
* 2025: *Ord i nordavind* (diktsamling) – medforfatter: Inger Elisabeth Solem, Lyrikkforlaget. ISBN 9788283984644

## Representert
* *Viser fra en hybel* – Tore Magnus Pettersson, Gyldendal 1973 ISBN 8205058652
* *Nordfra 75* – Nordnorsk Forfatterlag 1975 ISBN 8290030355
* *Ny nordnorsk lyrikk* – Nordnorsk Forfatterlag, Tiden 1978 ISBN 8210017063
* *Fødselsdagboken : ord og dag* – redigert av Kari og Magne Skjæraasen, Ernst G. Mortensens forlag 1990 ISBN 8245800430, ISBN 8245800449, ISBN 8245800457
* *Ren poesi* – Cappelen Damm 2015 ISBN 9788202486259
* *70/20 : festskrift til Helge Torvund* – Amlethus Forlag 2021 ISBN 9788269146189
* *Orda eg fekk og songane som kom* (CD) – Lone Eines, MediaHuset 2024

## Referanser
Huttoninidae

**Huttoninidae** er en liten familie av middelsstore til store, kraftige fluer som lever ved havet.

## Utbredelse
Gruppen er endemisk for New Zealand.

## Systematisk inndeling
Gruppen har gjerne vært plassert i familien sneglefluer (Sciomyzidae).

* orden Tovinger, **Diptera** Linnaeus, 1758
** gruppe fluer, Brachycera Macquart, 1834
*** gruppe Høyere fluer, **[[Cyclorrhapha]]** Brauer, 1863
**** infraorden **[[Schizophora]]** Becher, 1882
***** gruppe Acalyptratae Macquart, 1835
****** overfamilie Sciomyzoidea** <small>Fallén, 1820</small>
******* familie **Huttoninidae*' <small>Steyskal, 1965</small>
******** slekten *Huttonina* <small>Tonnoir & Malloch, 1928</small>
********* *Huttonina abrupta* <small>Tonnoir & Malloch, 1928</small>
********* *Huttonina angustipennis* <small>Tonnoir & Malloch, 1928</small>
********* *Huttonina brevis* <small>Malloch, 1930</small>
********* *Huttonina claripennis* <small>Harrison, 1959</small>
********* *Huttonina elegans* <small>Tonnoir & Malloch, 1928</small>
********* *Huttonina furcata* <small>Tonnoir & Malloch, 1928</small>
********* *Huttonina glabra* <small>Tonnoir & Malloch, 1928</small>
********* *Huttonina scutellaris''Tonnoir & Malloch, 1928

## Eksterne lenker
*
Natalimyzidae

**Natalimyzidae** er en liten familie av middelsstore til store, kraftige fluer som lever ved havet. 

## Utseende
Små (2,5-4,5 millimeter), gul- eller brunaktige fluer med velutviklede vinger. Antennene har et nesten kulerundt tredje ledd og en lang, tynn antennebørste (arista) som sitter festet oppe på dette nær roten. Vingene er forholdsvis smale, de lange årene løper omtrent parallelt og det er to tverr-årer.
Det er lange, kraftige børster på hodet, på ryggsiden av thorax og på hoften (coxa) og låret (femur) på forbeinet. Beina er forholdsvis korte.

## Levevis
Artene lever på gressmark, gjerne i litt høytliggende områder. De voksne fluene har oftest blitt funnet i tørketiden (vinteren). Larvene lever på råtnende gress der de trolig skraper i seg mikroflora som vokser på gresset.

## Utbredelse
Denne gruppen er mest artsrik i Sør-Afrika, men har blitt funnet så langt nord som Kenya og Nigeria.

## Systematisk inndeling

* Tovinger, **Diptera** Linnaeus, 1758
** fluer, Brachycera (macquart, 1834
*** Høyere fluer, **[[Cyclorrhapha]]** Brauer, 1863
**** gruppe Schizophora Becher, 1882
***** gruppe Acalyptrata Macquart, 1835
****** overfamilien  Sciomyzoidea Fallén, 1820
******* Familien *Natalimyzidae* Barraclough & MacAlpine, 2006
******** Slekten *[[Natalimyza]]* Barraclough & MacAlpine, 2006
********* *[[Natalimyza milleri]]* Barraclough & MacAlpine, 2006
********* i tillegg ca. 30 ubeskrevne arter

## Kilder
* Barraclough, N.A. og McAlpine, D.K. (2006) Natalimyzidae, a new African family of acalyptrate flies (Diptera: Schizophora: Sciomyzoidea). *African Invertebrates* 47: 117-134. http://www.diptera.info/downloads/Barraclough_McAlpine_2006.pdf

## Eksterne lenker
*
Heteromyzidae

**Heteromyzidae** er en familie av fluer.

## Utseende
Små til middelsstore, brunlige fluer. Hodet er forholdsvis stort og høyt, fasettøynene er store, ovale, men møtes ikke i pannen hos hannene. Kinnet har en rad av børster langs underkanten ("skjegg"). Antennene er forholdsvis korte, det tredje leddet kort ovalt med and lang, korthårete antennebørste (arista). Det er én kraftig børste ved innerkanten av hvert fasettøye og et par par børster i bakhodet. Kroppen er kledt med ganske lange, men ikke særlig tette hår. Vingen mangler påfallende, pigglignende børster langs forkanten, som er uten brudd. Det er to tverr-årer i vingen, en fremre, kort mellom R-årene og M-årene og en lengre nær vingespissen mellom de to m-årene. Bakkroppen er slank og omtrent sylindrisk, i alle fall hos hannene.

## Utbredelse
Gruppen har en holarktisk utbredelse.

## Systematisk inndeling / Norske arter
Det er noe tvetydighet omkring bruken av navnet Heteromyzidae. I noen klassfikasjoner brukes dette navnet for familien her omtalt som sumpfluer Heleomyzidae, og det har også blitt foreslått brukt på en gruppe som omfatter både sumpfluer Heleomyzidae og Sphaeroceridae.

* tovinger, **Diptera** Linnaeus, 1758
** fluer, Brachycera Macquart, 1834
*** Høyere fluer, **[[Cyclorrhapha]]** Brauer, 1863
**** Schizophora Becher, 1882
***** Acalyptrata Macquart, 1835
****** overfamilien **[[Sphaeroceroidea]]** Macquart, 1835
******* familien **Heteromyzidae** Fallén, 1820
******** slekten ***[[Heteromyza]]*** Fallén, 1820
********* *[[Heteromyza atricornis]]* (Meigen, 1830)
********* *[[Heteromyza commixta]]* Collin, 1901
********* *[[Heteromyza oculata]]* Fallén, 1820
********* *[[Heteromyza rotundicornis]]* (Zetterstedt, 1846)

## Kilder
* Papp, L. 1998. Families of Heleomyzoidea. I: Papp, L. og Darvas, B. (red.): *Contributions to a Manual of Palaearctic Diptera.* 3: 425-455. Science Herald, Budapest.
* Nettressursen Fauna Europaea.  

## Eksterne lenker
* 
* Norsk Entomologisk forening – for deg som vil lære mer om insekter.
Gina Dahl

**Gina Dahl** (født 3. november 1969) er en norsk religionshistoriker og bokhistoriker. Dahl ble Dr.art. i 2007, og har spesialisert seg på etterreformatorisk kristendom og tidlig moderne bokhistorie. 

Dahl har skrevet flere titalls artikler, samt bøkene *Book Collections of Clerics in Norway, 1650-1750* (Brill 2010), *Books in Early Modern Norway* (Brill 2011) og *Libraries and Enlightenment. Eighteenth Century Norway and the Outer World* (Aarhus University Press 2014). Dahl er også redaktør for det religionsvitenskapelige tidsskriftet *[http://ojs.novus.no/index.php/DIN/index Din]* (2015), og arbeider som rådgiver ved Statsarkivet i Bergen.

## Referanser


## Eksterne lenker
*
Gobryidae

**Gobryidae** er en liten familie av fluer.
 
## Utseende
Glinsende metallisk blå fluer. Hodet er bredere enn resten av kroppen.

## Utbredelse
Gruppen har en relativt begrenset utbredelse på Taiwan, Filippinene og deler av Indonesia.

## Systematisk inndeling

* Ordenen tovinger, **Diptera**
** fluer, **Brachycera**
*** Underordenen høyere fluer, **Cyclorrhapha**
**** Gruppen **Schizophora** (**Acalyptrata**)
***** Overfamilien Dioposoidea
****** Familien Gobryidae McAlpine, 1997
******* Slekten *[[Gobrya]]* Walker, 1860
******** *[[Gobrya bacchoides]]*
******** *[[Gobrya cyanea]]*
******** *[[Gobrya cylindrica]]*
******** *[[Gobrya simulans]]*
******** *[[Gobrya syrphoides]]*

## Eksterne lenker
*
Ctenostylidae

**Ctenostylidae** er en artsfattig og lite kjent familie av fluer.

## Utseende
Små, spinkle, langbeinte, rødbrune fluer. Vingene er slanke, nærmest kølleformede.

## Utbredelse
Slekten er utbredt i tropiske områder av Asia og Sør- og Mellom-Amerika, også på Madagaskar.

## Systematisk inndeling

* Ordenen tovinger, Diptera
** Fluer, Brachycera
*** Underordenen høyerestående fluer, Cyclorrhapha
**** Schizophora (Acalyptrata)
***** Overfamilien Tephritoidea
****** Familien **Ctenostylidae** Bigot, 1882
******* Slekten *[[Ctenostylum]]*
******** *[[Ctenostylum rufum]]* Macquart, 1851
******* Slekten *[[Lochmostylia]]*
******** *[[Lochmostylia borgmeieri]]* Hendel, 1934 - Costa Rica
******** *[[Lochmostylia lopesi]]* Keiser, 1951
******* Slekten *[[Nepaliseta]]*
******** *[[Nepaliseta mirabilis]]* Barraclough, 1995 - Nepal
******* Slekten *[[Ramuliseta]]*
******** *[[Ramuliseta ashleyi]]* Barraclough, 1998
******** *[[Ramuliseta madagascariensis]]* Hennig, 1960 - Madagaskar
******** *[[Ramuliseta palpifera]]* Keiser, 1951
******** *[[Ramuliseta thaica]]* Kornejev, 2001 - Thailand
******** *Ramuliseta* sp. - ubeskrevet art fra Kina
******* Slekten *[[Sinolochmostylia]]*
******** *[[Sinolochmostylia sinica]]* Yang, 1993
******* Slekten *[[Tauroscypson]]*
******** *[[Tauroscypson andina]]* Aczel, 1956
******** *[[Tauroscypson guiana]]* Curran, 1934

## Kilder
* Bilde av ''Sinolochmostylia sinica''
* Bilde av ''Ramuliseta'' sp. fra Kina

## Eksterne lenker
*
Katyn (Smolensk)

:*Må ikke forveksles med [[Khatyn]] i Belarus*.

**Katyn** er en landsby i Smolensk oblast i Russland, ca. 18 km vest for sentrum i byen Smolensk. Katyn-massakren fant sted i Katyn-skogen som ligger i nærheten av landsbyen.

## Eksterne lenker
* 
*  Minnestedet «Katyn»
Define

**Define** er en norsk hårpleieserie lansert i februar 2002. Define ble lansert med målsetningen om å tilby forbrukerne hårprodukter i dagligvarehandelen med samme kvalitet som produkter i frisørsalonger.

## Frisørteam

Merket har siden starten hatt et tett samarbeid med norske frisører. I utviklingen av Define rekrutterte Lilleborg et frisørteam ledet av Lise Holm-Glad. Frisørteamet bistår i utviklingen og testingen av nye produkter, og det er mange av dagens medlemmer som har vært med helt siden starten, blant annet lederen Lise Holm-Glad.

## Produkter

Define tilbyr produkter innen både sjampo, balsam og styling. Dagens produktportefølje inkluderer sjampoer og balsamer for glansfullt hår, voluminøst hår, skadet hår m.m. Produktene produseres i all hovedsak på Lilleborg sin fabrikk Ello i Kristiansund.

## Eksterne lenker
* Nettsted for produktgruppen
Prestegjeld

Et **prestegjeld** er en sogneprests embetsdistrikt.

Det består ofte av flere sogn, hvorav ett betegnes som hovedsognet. Hvert sogn har som regel sin egen kirke. I større prestegjeld er der foruten sognepresten en prest til, som kalles kapellan — enten da residerende kapellan, kallskapellan eller personellkapellan. Et prestegjeld er underlagt et prosti.

## Se også
* Prestegjeld (Norge)

## Referanser
Stampa (fjell i Aurland)

**Stampa** er et geologisk ustabilt fjellområde ved Flåm i Sogn. En frykter en større utrasing i fjorden med en flodblølge som vil rasere strandområdene i store deler av Sognefjorden. En er spesielt bekymret for en enkelt stor blokk, Joasetbergi.

## Referanser


## Eksterne lenker
* NVEs oversikt over rasfarlige områder 
* NVE rapport 30-2013 om ustabile fjellområder rundt Stampa 
* NVE rapport 35-2013 om ustabile fjellområder rundt Stampa
Rhiniidae

**Rhiniidae** er en familie av fluer.

## Utseende
Middelsstore, grå- eller brunaktige fluer, bakkroppen gjerne med gule flekker. Noen er metallisk fargede, thorax har gjerne mørke lengdestriper på ryggen. De ligner overflatisk familien møkkfluer Muscidae, men er mindre hårete enn de fleste muscider. Fasettøynene er nakne og har gjerne mørkere bånd.

## Utbredelse

## Systematisk inndeling
Disse fluene har tradisjonelt vært regnet til familien spyfluer Calliphoridae.

* Tovinger, **Diptera**
** Fluer, **Brachycera**
*** Høyere fluer, **Cyclorrhapha**
**** **Schizophora**
***** **Calyptratae**
****** **[[Oestroidea]]**
******* **Rhiniidae** Brauer & Bergenstamm, 1889
******** Slekten  *[[Albaredaya]]*
******** Slekten  *[[Alikangiella]]* Villeneuve
******** Slekten  *[[Arrhinidia]]* Brauer & Bergenstamm
******** Slekten  *[[Borbororhinia]]*
******** Slekten  *[[Cameranda]]*
******** Slekten  *[[Chlororhinia]]* Townsend
******** Slekten  *[[Cosmina]]* Robineau-Desvoidy
******** Slekten  *[[Ethioporhina]]*
******** Slekten  *[[Eurhyncomyia]]*
******** Slekten  *[[Fainia]]*
******** Slekten  *[[Idiella]]* Brauer & Bergenstamm
******** Slekten  *[[Idiellopsis]]*
******** Slekten  *[[Isomyia]]* Walker- artsrikeste slekt med 120 beskrevne arter
******** Slekten  *[[Malayomyza]]*
******** Slekten  *[[Metallea]]* van der Wulp
******** Slekten  *[[Metalliopsis]]*
******** Slekten  *[[Pararhynchomyia]]*
******** Slekten  *[[Perisiella]]*
******** Slekten  *[[Pseudorhyncomyia]]*
******** Slekten  *[[Rhinia]]* Robineau-Desvoidy
******** Slekten  *[[Rhyncomya]]* Robineau-Desvoidy
******** Slekten  *[[Stegosoma]]*
******** Slekten  *[[Stomorhina]]* Rondani
******** Slekten  *[[Strongyloneura]]* Bigot
******** Slekten  *[[Sumatria]]*
******** Slekten  *[[Thoracites]]*
******** Slekten  *[[Trichoberia]]*
******** Slekten  *[[Vanemdenia]]*
******** Slekten  *[[Villeneuviella]]* Austen - Nord-Afrika og Midtøsten
******** Slekten  *[[Zumba (fluer)|Zumba]]*

## Kilder
* Bilder av en del arter
* Nettressursen Fauna Europaea. 

## Eksterne lenker
*
Sirkelkomposisjon

**Sirkelkomposisjon**  betyr at handlingen begynner og slutter på samme tid og sted, slik som i romanen *[[Beatles (roman)|Beatles]]*.
Sirkelkomposisjon kan også oppstå hvis en tekst begynner og slutter med samme setning eller avsnitt. Dette kan brukes som et litterært virkemiddel for å symbolisere at en handling er kontinuerlig, at handlingen gjentar seg. Et eksempel på en slik tekst er «Karen» av *[[Alexander Kielland]]*.

## Referanser
Søren Angell Parr

**Søren Angell Parr** (født 14. februar 1815 i Drøbak, død 27. februar 1903 i Christiania) var en norsk skipsreder og forretningsmann som var blant de første som eksporterte isblokker laget på innsjøene rundt Oslofjorden til England og kontinentet.

Han var sønn av skipsreder Henry Parr  (1772–1859) og Ragna Gedde. Faren var av Parr (slekt) og hadde kommet fra Yorkshire til Drøbak omkring 1809, i likhet med flere av søsknene. Søren ble først skipper tjueto år gammel på en av farens skuter «Wilhelm Fredrik», en brigg som Søren også etterhvert overtok (sank 1859). Også storebroren Hans Henry Parr (1811–1891) hadde skuter og drev med eksport av trelast til England.

Brødrene ble kjent med hvordan man eksporterte blokker av is fra østkysten av USA til England, og sendte selv sin først skipslasten med is til England i 1849.  Rundt 1850 kjøpte han sin egen skute, en bark som het «Prosperitas» og anskaffet seg også eiendommer der han anla «Villa Parr». Han ble i 1864 omtalt som «iskonge» og landets største eksportør av is. Søren Parr og broren flyttet til Christiania i 1867.

Fra 1880 eksporterte de også is til USA, og sporadisk til Frankrike og Tyskland. Iseksporten gikk godt frem til slutten av 1800-tallet.  Han eide også på det meste fjorten skuter og hadde andeler i flere, og hadde fire store lagerbygninger på det som ble hetende Parrstranda i Drøbak. Bortsett fra trelast var iseksporten en av byens store sysselsettinger.

Søren var gift med Hannah Jørgensen (1825–1897). Dattera Lucy Parr (1853–1937) ble kammerherrinne og gift med kammerherre Ferdinand Julian Egeberg (1842–1921) av den rike Egeberg (slekt fra Sjælland) som holdt til i Christiania. Datteren Hannah Parr (1860–1930) ble komponist og i 1883 gift med Herman Leopold Løvenskiold (1859–1922), eier av Fossum Jernverk av Løvenskiold-slekten som også frem til avskaffelsen etter unionsoppløsningen i 1905 var kammerherre. Søren sitt skip «Hannah Parr» er oppkalt etter henne; det klarte såvidt å berge seg inn til Limerick i 1868 under en storm underveis til Quebec med emigranter.
## Referanser
Iasion

**Iasion** (gresk: Ἰασίων; eller stavet **Eetion** (Ἠετίων)  muligens i betydningen «åkervindel»)  var i henhold til gresk mytologi en halvgud og en jordbrukshelt. Han er vanligvis framstilt som sønn av nymfen Elektra (en av de sju døtrene til Atlas og Pleione og faren var ektemannen Korythos, men en av mytene forteller at hun ble tatt med vold av Zevs, og fødte deretter Dardanos, og avvikende myter har således også gjort Zevs til far til Iasion. Ytterligere et alternativt opphav er Zevs og Hemera. Etymologien til navnet Iasion er uklart, men kan være forbundet med det greske ordet for åkervindel, en hardfør plante som ble brukt til å bunte sammen innhøstet hvete.

## I mysteriene
I mysteriene på Samothraki var Iasion om våren gemal for fruktbarhetsgudinnen Demeter. Med Demeter var han far til to tvillingsønner ved navn Plutos og Filomelos, og ytterligere en sønn ved navn Korybas.

Myten forteller at ved bryllupet til Kadmos og Harmonia ble Iasion lurt av sted av fra selskapet av Demeter. Gudinnen la seg ned på ryggen i nypløyd åker og Iasion i overført betydning pløyde og sådde sin sæd i henne. Da de senere kom tilbake til selskapet forsto Zevs hva som hadde skjedd, og i sjalusi drepte han Iasion med sin tordenstråle. En del versjoner av myten konkluderer med at Iasion og kulturhelten Triptolemos, deretter ble de til stjernebildet ''Tvillingene''.

Iasion er kanskje likestilt med Attis, den døende gemalen til den frygiske gudinnen Kybele, og Karmanor, en kretisk halvgud knyttet til innhøstingen, og Demeters gemal på øya Kreta. Dikteren Hesiod synes å se på de to som en og den samme ved at han plasserer Iasion nettopp på Kreta.

## Referanser


Jordbruksguder
Megreler

**Megreler**, eller **mingreler** (mingrelsk: მარგალეფი, *Margalepi*) er en subetnisk gruppe (under den georgiske) som taler megrelsk, bosatt fremst i den historiske region Megrelia i Georgia. De finnes imidlertid også i Abkhasia og Tbilisi. Mange megreler taler både megrelsk og georgisk. Tradisjonelt er de ortodokse kristne. 

Lavrentij Berija og Zviad Gamsakhurdia, Georgias president 1991-1992, var megreler.

## Eksterne lenker
*
MS «Baronen»

**MS «Baronen»** kan vise til:

* MS «Baronen» (1994), katamaran bygget 1994, søsterskip til M/S «Baronessa», gikk i passasjertrafikk for HSD Sjø mellom Bergen og Sunnhordland.
* MS «Baronen» (2009), tidligere MS «Tidebaronen», katamaran bygget i 2009, går i rutetrafikk for Norled i Oslofjorden.
Vegard Kolbjørnsrud

**Vegard Kolbjørnsrud** (født 30. desember 1973 i Lørenskog) er en norsk forsker og konsulent. Han er Ph.D. i strategi fra Handelshøyskolen BI 2014.

## Publikasjoner
* Kolbjørnsrud, Vegard; Kvålshaugen, Ragnhild & Sannes, Ragnvald (2020) Strategiske gevinster ved robotisering i bygg- og anleggsnæringen. *Praktisk økonomi & finans*, 36(1), s. 18- 32. Doi: https://doi.org/10.18261/issn.1504-2871-2020-01-04
* Kolbjørnsrud, Vegard (2018) Collaborative organizational forms: on communities, crowds, and new hybrids.*Journal of Organization Design,* 7(11), s. 1- 21. Doi: 10.1186/s41469-018-0036-3
* Andersen, Espen; Johnson, John Chandler, Kolbjørnsrud, Vegard & Sannes, Ragnvald (2018). The data-driven organization: Intelligence at SCALE. Sasson, Amir (red.). *At the Forefront, Looking Ahead: Research-Based Answers to Contemporary Uncertainties of Management*
* Kolbjørnsrud, Vegard (2017). Kunstig intelligens og lederens nye jobb. *Magma - Tidsskrift for økonomi og ledelse*, 2017(6), s. 33- 42.
* Kolbjørnsrud, Vegard (2017). Agency problems and governance mechanisms in collaborative communities. *Strategic Organization* (SO), 15(2), s. 141- 173. Doi: 10.1177/1476127016653727
* Kolbjørnsrud, Vegard; Amico, Richard & Thomas, Robert J. (2017). Partnering with Al: How organizations can win over skeptical managers. *Strategy & Leadership*, 45(1), s. 37- 43. Doi: 10.1108/SL-12-2016-0085
* Kolbjørnsrud, Vegard; Amico, Richard & Thomas, Robert J. (2016). How Artificial Intelligence Will Redefine Management. *Harvard Business Review*

## Eksterne lenker